Diari Oficial de la Generalitat Valenciana


Sumari del DOGV 7037, del 03-06-2013 (2013/3380)

Notificació de la sentència dictada en el procediment de guarda i custòdia no consensuada número 103/2012.
----------------------------------------------------------------------------------------------------------

### Dades del document

Número de DOGV
:   7037

Data del DOGV
:   03-06-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/3380


Organisme emissor
:   Jutjat de Violencia Sobre la Dona Número 1 de Gandia

Tipus de document
:   Edicte

Notificació de la sentència dictada en el procediment de guarda i custòdia no consensuada número 103/2012. [2013/3380]  
  
Mesures fills extramatrimonials número 103/2012  
Sentència número 9/2013  
Gandia, 28 de febrer de 2013  
El magistrat jutge del Jutjat de Violència Contra la Dona número 1 de Gandia, Antonio Rafael Hernández Olivencia, he vist estes actuacions de juí verbal número 0103/2012 entre les parts; d'una, com a demandant, Carmen Rosa Guzmán, representada per la procuradora María Dolores Sirvent Escoda i assistida de la lletrada M.ª Carmen Lucas Tirado, i d'una altra, com a demandat, Mario Carrazana Cuéllar, en rebel·lia, sobre sol·licitud d'efectes de regulació de relacions paternofilials, amb intervenció del ministeri fiscal.  
No s'observa cap impediment per a aprovar les pretensions de la part actora al no considerar-se perjudicials per al menor ni contraris a les normes, amb l'excepció de la pensió alimentària, ja que, feta la indagació patrimonial, no resulten béns ni rendes que avalen la pretensió de la part actora, atés que la pensió alimentària té dos paràmetres bàsics: les possibilitats de qui la dóna i les necessitats de qui la rep; i encara que les necessitats pogueren justificar una quantitat major, les possibilitats limiten la condemna del pagament a la quantitat establida en l'orde de protecció, que ho va ser de conformitat, a la quantitat de 70 euros mensuals, dotze mensualitats a l'any, pagadors per mesos anticipats entre els dies 1 i 5 de cada mes, per mitjà del seu ingrés en el compte bancari que la mare designe. S'afirma així perquè no s'ha efectuat cap prova ni s'hi ha oferit encara per a determinar la situació econòmica del pare i, encara que d'ofici s'ha intentat fer una indagació patrimonial per la via del punt neutre judicial, no ha sigut possible al no comptar el pare amb document nacional d'identitat sinó amb passaport i no ser un paràmetre útil per a esta indagació. En este orde de coses, la quantitat de 70 euros va ser la consensuada en el moment de l'orde de protecció, i no s'observa cap canvi, ni en el fàctic ni en el probatori, que justifique un pronunciament distint.  
  
Les mesures que s'aproven són les següents:  
1. L'atribució de la guarda i custòdia de la filla menor M. C. C. a la mare, Carmen Rosa Guzmán, i la pàtria potestat l'exerciran conjuntament ambdós cònjuges.  
2. L'atribució de l'ús de la vivenda familiar a la menor i a la progenitora en la companyia de la qual es queda, Carmen Rosa Guzmán, al tractar-se d'una vivenda en règim de lloguer que va a nom de la meua representada i que la paga, a l'haver-ho establit així tant la interlocutòria que decreta l'orde de protecció com la interlocutòria de mesures prèvies a la demanda de mesures de fills extramatrimonials. I perquè la filla conviu amb la mare. Mario Carrazana en va retirar al seu dia els efectes i objectes personals.  
3. L'establiment d'un règim de visites a favor de Mario Carrazana, que tindrà un dret de visita consistent en caps de setmana alterns sense pernocta des del dissabte des de les 10.00 hores del matí fins a les 20.00 hores, i el diumenge d'eixe cap de setmana en eixe mateix sentit. L'entrega i l'arreplega la farà en el domicili de la menor una persona de recíproca confiança, mentre dure la mesura d'allunyament del pare respecte de la mare serà el pare qui arreplegue i reintegre el menor en el domicili de la mare. I això sense perjuí que el dit règim de visites s'amplie al complir la menor més edat.  
  
4. En concepte d'aliments per a la filla menor M. C. C. pagarà a Carmen Rosa Guzmán; Mario Carrazana Cuéllar pagarà a Carmen Rosa Guzmán la quantitat mensual de setanta euros (70 €), dins dels cinc primers dies de cada mes. La dita quantitat s'actualitzarà anualment basant-se en l'índex de preus al consum que establisca l'Institut Nacional d'Estadística o l'organisme que el substituïsca. La dita quantitat haurà de ser ingressada en el compte corrent indicat per l'esposa, que és el compte de l'entitat Bankia, número xxxxxxxx. Així mateix, el pare contribuirà amb el pagament de la mitat dels gastos extraordinaris respecte de la dita filla menor.  
Dispositiva  
Estime en part la demanda formulada pel procurador Muñoz Femenía, en nom i representació de Carmen Rosa Guzmán contra Mario Carrazana Cuéllar, en rebel·lia, i acorde les mesures en benefici de la filla, M. C. G. previstes en el fonament jurídic segon. Sense costes.  
  
Notifiqueu esta resolució a les parts i feu-los saber que contra esta no es pot interposar cap recurs en allò acordat per ells i que, respecte de les altres previsions, es podran recórrer en apel·lació davant d'este Jutjat per a davant l'Audiència Provincial de València, dins del termini de 20 dies comptadors des de l'endemà de la notificació d'esta resolució, d'acord amb el que disposa l'article 458 de la Llei d'Enjudiciament Civil (segons la redacció que en fa la Llei 37/2011, de 10 d'octubre) .  
  
  
Gandia, 28 de febrer de 2013.- La secretària judicial: María Carmen Pellicer Verdú.